**PÁLYÁZATI FELHÍVÁS
Történelmi témájú MI-képek készítésére**

Az idei Régészet Napja központi témája: „A régészet a mesterséges intelligencia korában”. Az eseményhez kapcsolódva pályázatot hirdetünk!

**Beküldési határidő**: 2025. május 15.

Várunk olyan mesterséges intelligenciával létrehozott képeket, amelyek történelmi tények alapján, látványosan mutatják be Buda, Pest és Óbuda történetét a tatárjárástól Buda visszafoglalásáig.

A beérkezett alkotásokat egy háromfős, történészekből és grafikusból álló zsűri értékeli. A legjobbnak ítélt képekből pop-up kiállítást rendezünk a Régészet Napján (május 31.).

A pályázathoz kapcsolódóan a Régészet Napjának egyik előadása az MI által generált képek jellegzetességeit mutatja be, hiteles vagy éppen típushibákat rejtő esetpéldákon keresztül.

**Hogyan pályázhat?**

Válasszon egy tetszőleges MI képgenerátort (pl. Midjourney, DALL-E stb.)!

Adjon meg egy saját promptot, és generáljon vele egy képet a mai Budapest területéről a tatárjárás (1241) és Buda visszafoglalása (1686) közötti időszakból. A kép vegye alapul az ismert történelmi képeket, legyen minél látványosabb és kreatívabb!

Küldje el az elkészült képet a következő e-mail címre: palyazat@btm.hu!

Az e-mailben adja meg az alábbiakat is:

* nevét,
* a felhasznált prompt szövegét,
* hozzájárulását ahhoz, hogy a képet (kiválasztás esetén) felhasználhassuk a május 31-i kiállításon és az előadás során.

A beérkezett pályaműveket elsősorban korhűség (viselet, fegyverzet, építészet stb.) és esztétikai szempontok alapján értékeli a zsűri.

Minden pályázó maximum 1 pályaművel jelentkezhet, amelynek mérete nem haladhatja meg a 3 MB-ot.

**Miért érdemes pályázni?**

* minden pályázó, aki megfelel a pályázási feltételeknek (témaválasztást, technikai paraméterek stb.) ingyenesen vehet részt a Régészet Napján a BTM Vármúzeumban
* az első 3 helyezett 5 fős BTM+ jeggyel jutalmazzuk

 Promptra fel!